Gradsko vijeće grada Belišća na 2.sjednici, održanoj dana 30. lipnja 2017. godine, temeljem članka 3. i 5. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10), a u svezi sa Odlukom Vlade RH o visini osnovice za obračun plaće državnih dužnosnika (“Narodne novine” broj 151/14) te članka 40. stavak 1. točke 27. i članka 97. stavka 1. Statuta grada Belišća („Službeni glasnik grada Belišća“ broj 5/09, 3/13, 11/14, 7/15, 1/16 i 3/16) donosi sljedeću

- prijedlog

**ODLUKU**

**o izmjenama i dopunama Odluke o plaćama i naknadama za rad**

**gradonačelnika grada Belišća i njegovih zamjenika**

**Članak 1.**

Temeljem ove Odluke mijenja se Odluka o plaćama i naknadama za rad gradonačelnika grada Belišća i njegovih zamjenika (“Službeni glasnik grada Belišća” broj 5/13).

**Članak 2.**

U članku 3. stavku 1. Odluke o plaćama i naknadama za rad gradonačelnika grada Belišća i njegovih zamjenika mijenja se koeficijent za obračun plaće gradonačelnika grada Belišća tako da umjesto koeficijenta “6,20” dolazi koeficijent “4,45”.

U članku 3. stavku 2. Odluke o plaćama i naknadama za rad gradonačelnika grada Belišća i njegovih zamjenika mijenja se koeficijent za obračun plaće zamjenika gradonačelnika grada Belišća tako da umjesto koeficijenta “4,34” dolazi koeficijent “3,78”.

**Članak 3.**

U Odluci o plaćama i naknadama za rad gradonačelnika grada Belišća i njegovih zamjenika mijenja se članak 4. koji sada glasi:

“Članak 4.

Osnovica za obračun plaće gradonačelnika grada Belišća i njegovih zamjenika koji dužnost obavljaju profesionalno određuje se u skladu sa visinom osnovice za obračun plaće državnih dužnosnika propisanom važećom Odlukom Vlade RH.”

**Članak 4.**

U ostalim odredbama Odluka o plaćama i naknadama za rad gradonačelnika grada Belišća i njegovih zamjenika ostaje nepromijenjena.

**Članak 5.**

Ova Odluka stupa na snagu danom objave u „Službenom glasniku grada Belišća“.

GRADSKO VIJEĆE GRADA BELIŠĆA

Klasa: \_\_\_\_\_\_\_

Urbroj: 2185/02-1-17-\_\_

Belišće, 30. lipnja 2017. godine

Predsjednik Gradskog vijeća:

Dario Fletko, mag.ing.comp., v.r.